Кыргыз Республикасынын

Билим берүү жана илим

министрлигинин

«\_\_\_\_» \_\_\_\_\_\_\_\_\_2021-ж.

 № \_\_\_\_ буйругуна

 тиркеме

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**БАГЫТЫ: 530500 – Юриспруденция**

**Квалификациясы: Бакалавр**

**Бишкек 2021**

**1. Жалпы жоболор**

**1.1.** Жогорку кесиптик билим берүүнүн **530500 - Юриспруденция** багыты боюнча ушул Мамлекеттик билим берүү стандарты Кыргыз Республикасынын «Билим берүү жөнүндө» Мыйзамына жана Кыргыз Республикасынын билим берүү жаатындагы башка ченемдик укуктук актыларына ылайык, Кыргыз Республикасынын ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер Кабинети аныктаган тартипте бекитилген.

Бул Мамлекеттик билим берүү стандартын аткаруу **530500 – Юриспруденция** багыты боюнча магистрлерди даярдоо боюнча кесиптик билим берүү программаларды ишке ашыруучу бардык ЖОЖдор үчүн жеке менчик формаларына жана ведомствого тишелүүлүгүнө карабастан милдеттүү болуп эсептелет.

**1.2. Терминдер, аныктамалар, белгилөөлөр, кыскартуулар**

Жогорку кесиптик билим берүүнүн ушул Мамлекеттик билим берүү стандартында Кыргыз Республикасынын «Билим берүү жөнүндө» Мыйзамына жана Кыргыз Республикасы катышуучу болгон кесиптик билим берүү жаатында мыйзамда белгиленген тартипте кабыл алган эл аралык документтерге ылайык терминдер жана аныктамалар пайдаланылат:

* **негизги билим берүү программасы** – максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;
* **даярдоонун багыты** – ар түрдүү профилдеги, фундаменталдуу даярдоонун жалпылыгы негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;
* **профиль** – негизги билим берүү программасынын конкреттүү бир түргө багытталышы жана (же) кесиптик иш объектиси;
* **компетенция** – окуучунун (окуп жаткандын) тийиштүү чөйрөдө натыйжалуу өнүмдүү ишмердүүлүгү үчүн зарыл болгон билим алуу даярдыгына алдын ала берилген социалдык талап;
* **бакалавр** - жогорку кесиптик билим берүү квалификациясынын деңгээли, ал магистратурага тапшырууга жана кесиби боюнча иштөөгө укук берет;
* **магистр** - жогорку кесиптик билим берүү квалификациясынын деңгээли, ал аспирантурага жана (же) базалык докторантурага (PhD/профиль боюнча) тапшырууга жана кесиби боюнча иштөөгө укук берет;
* **кредит -** кесиптик негизгибилим берүү программасынын эмгек сыйымдуулугунун шарттуу өлчөмү;
* **окутуунун натыйжалары -** негизги билим берүү программасы/модулу боюнча окуунун натыйжасында ээ болгон компетенциялар;
* **теңдөөчү курстар -** базалык билими жок студент-магистранттар тарабынан окутуунун биринчи жылында багыт боюнча магистрлерди даярдоонун негизги билим берүү программасын өздөштүрүүдө талап кылынган базалык кесиптик билимдерге жана компетенцияларга ээ болуу үчүн тийиштүү багыт (адистик) боюнча өздөштүрүлгөн дисциплиналар;
* **жалпы илимий компетенциялар -** кесиптик ишмердүүлүктүн бардык түрлөрү (же көпчүлүгү) үчүн жалпы болуп эсептелген мүнөздөмөнү түшүндүрөт: окууга, анализ жана синтезге ж.б. жөндөмдүүлүк;
* **инструменталдык компетенциялар -** когнитивдик жөндөмдү, идеяларды жана ой-жорумдарды түшүнүү жана пайдалануу жөндөмүн; методологиялык жөндөмдөр, курчап турган чөйрөнү түшүнүү жана башкаруу жөндөмүн, убакытты уюштуруу, окутуунун стратегиясын түзүү, чечимдерди кабыл алуу жана көйгөйлөрдү чечүүнү; технологиялык көндүмдөр, техниканы пайдаланууга байланышкан көндүмдөрдү жана маалыматтык башкаруу жөндөмүн; лингвистикалык билимдерди, коммуникациялык компетенцияларды өзүнө камтыйт
* **социалдык-инсандык жана жалпы маданий компетенциялар –** сезимдерди жана мамилелерди билдире алуу менен байланышкан жекече жөндөмдөр, сынчыл ой-жүгүртүү жана өзүн-өзүн сындай алуу, ошондой эле социалдык алака жана кызматташтыктар процесси менен байланышкан социалдык көндүмдөр, топтордо иштей алуусу, социалдык жана этикалык милдеттенмелерди кабыл алуу;
* **кесиптик стандарт –** анын мазмунун жана сапатын кесиптик ишмердүүлүктүн конкреттүү түрүнүн алкагында аныктаган жана кызматкердин квалификациясынын сапаттык деңгээлин сыпаттаган негизги документ. Ага ылайык кызматкер ар кандай уюмдун ишмердүүлүк тегине карабастан, анын талаптарына шайкеш келиши милдеттүү.

**1.3. Кыскартуулар жана белгилөөлөр**

Ушул Мамлекеттик билим берүү стандартында төмөндөгү кыскартуулар колдонулат:

**МББС** – Мамлекеттик билим берүү стандарты;

**ЖКББ** – жогорку кесиптик билим берүү;

**НББП** – негизги билим берүү программасы;

**ОМБ** – окуу-методикалык бирикме;

**НББП ДЦ** – негизги билим берүү программасынын дисциплиналар цикли;

**ЖИК** – жалпы илимий компетенциялар;

**ИК** – инструменталдык компетенциялар;

**КК** – кесиптик компетенциялар;

**СИЖМК** – социалдык-инсандык жана жалпы маданий компетенциялар.

**2. Колдонуу тармагы**

2.1. Жогорку кесиптик билим берүүнүн ушул Мамлекеттик билим берүү стандарты (мындан ары - ЖКББ МББС) **530500 Юриспруденция** багыты боюнча бакалаврларды даярдоо негизги билим берүү программаларын ишке ашыруудагы милдеттүү ченемдердин, эрежелердин жана талаптардын жыйындысы жана уюштуруучулук-усулдук документтерди иштеп чыгуу, лицензиясы же Кыргыз Республикасынын аймагында мамлекеттик аккредитациясы (аттестациясы) бар, бардык жогорку кесиптик билим берүүчү билим берүү мекемелеринин (мындан ары - ЖОЖдор), менчигинин түрүнө жана ведомствого караштуулугуна карабастан, жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. Ушул ЖКББ МББСын **530500 Юриспруденция** багыты боюнча негизги пайдалануучулар болуп төмөнкүлөр саналат:

- ЖОЖдордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн ЖОЖдорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- ЖОЖдун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

 - тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

 - Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

 - аткаруу бийлигинин жогорку кесиптик билим берүү системасында мыйзамдардын сакталышына көзөмөлдү камсыз кылуучу, жогорку кесиптик билим берүү чөйрөсүндө аттестацияны, аккредитацияны жана сапатка көзөмөлдү жүзөгө ашыруучу ыйгарым укуктуу мамлекеттик органдары;

-билим берүү программаларын жана уюмдарды аккредитациялоону жүзөгө ашырган аккредитациялык агенттиктер.

**2.3. Абитуриенттердин даярдыгынын деңгээлине талаптар.**

2.3.1. «Бакалавр» академиялык даражасын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

3.1. Кыргыз Республикасында **530500 – Юриспруденция** багыты боюнча даярдоо төмөнкү жогорку билим берүү деңгээлдеринде ишке ашат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП;

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн ЖОЖдордун бүтүрүүчүлөрүнө «бакалавр» академиялык даражасын ыйгаруу менен жогорку билими тууралуу диплом берилет.

 Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн ЖОЖдордун бүтүрүүчүлөрүнө «магистр» академиялык даражасын ыйгаруу менен жогорку билими тууралуу диплом берилет.

 Бакалаврларды даярдоо багытынын алкагында ЖКББ НББПнын профили ЖОЖдор тарабынан квалификациялардын тармактык/сектордук алкагында (болгон учурда) өз алдынча аныкталат.

 3.2. **530500 - Юриспруденция** багыты боюнча бакалаврларды даярдоодо ЖКББ НББПсын өздөштүрүүнүн ченемдик мөөнөтү күндүзгү окуу формасында 4 жылдан кем эмес.

ЖКББ НББПсын өздөштүрүүнүн күндүзгү-сырттан (кечки), сырттан жана аралыктан окуу формаларынын мөөнөтүн, ошондой эле окутуунун ар кайсы түрүн аралаштырганда ЖОЖ тарабынан күндүзгү окуу формасына каралган мөөнөткө салыштырмалуу алты ай же бир жылга чейинки мөөнөткө узартылат.

 Тиешелүү профиль боюнча орто кесиптик билими же жогорку кесиптик билими бар адамдар үчүн бакалаврды даярдоодо ЖКББ НББПсын өздөштүрүүгө тездетилген программа боюнча окууга укук берилет. Тездетилген программаларды ишке ашыруу мөөнөтү студент тарабынан башка билим берүү программасы боюнча орто кесиптик билим берүүдө же жогорку билим берүүдө ар бир дисциплина (модуль) же боюнча толук же бир бөлүгүн кайра аттестациялоонун (кайра зачет тапшыруунун) жыйынтыктары боюнча аныкталат.

 Кесиптик орто билим берүүнүн кесиптик жогорку билим берүүгө ылайыктуулугу ЖОЖ тарабынан өз алдынча аныкталат.

Тездетилген программаны ишке ашыруу алкагында кесиптик орто билим берүүдөгү окутуунун күндүзгү формасында бакалаврларды даярдоодо ЖКББ НББПсын өздөштүрүүнүн мөөнөтү 3 жылдан кем эмес.

Жеке окуу планы боюнча окутууда билим берүүнүн кайсы гана формасы болбосун ЖОЖ тарабынан өз алдынча аныкталат.

Ден-соолугу боюнча мүмкүнчүлүгү чектелген адамдарды жеке окуу планы боюнча окутууда ЖОЖдун тиешелүү форма үчүн аныкталган мөөнөттү узартууга укугу бар.

Бакалаврларды жана магистрлерды даярдоодогу ЖКББ НББПсын өздөштүрүүнүн башка ченемдик мөөнөттөрү Кыргыз Республикасынын Министрлер Кабинети тарабынан аныкталат.

**3.3. Бакалаврларды даярдоодогу ЖКББ НББПны өздөштүрүүнүн жалпы эмгек сыйымдуулугу** 240тан кем эмес зачеттук бирдикке (кредиттерге) барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес зачеттук бирдикке (кредиттерге) барабар.

Бир окуу семестринин эмгек сыйымдуулугу 30 зачеттук бирдикке (кредиттерге) барабар (окуу процесси эки семестрлик болуп курулган учурда).

Бир зачеттук бирдик (кредит) студенттин окуу ишинин 30 саатына барабар (анын ичинде аудиториялык, өз алдынча иштөө жана аттестациянын бардык түрлөрү).

Күндүзгү-сырттан (кечки), сырттан окуу формаларынын ошондой эле окутуунун аралаш формаларында мөөнөтү боюнча НББПсынын эмгек сыйымдуулугу окуу жылы үчүн 48 кредиттен кем болбойт.

3.4. **530500 - Юриспруденция** багыты боюнча ЖКББ НББПнын инсанды окутуу жана тарбиялоо жаатындагы даярдоонун максаттары.

3.4.1. **530500- Юриспруденция** багыты боюнча ЖКББ НББПнын окутуу жаатында бакалаврларды даярдоонун максаты мамлекетте жана коомдо мыйзамдуулукту жана укук тартибин камсыз кылуу, укук ченемдерин иштеп чыгуу жана ишке ашыруу боюнча иш жүргүзгөн, укук маданияты жана укуктук аң сезиминин жогорку деңгээлине, ченем жаратуу, укук коргоо, укук колдонуу педагогикалык жана эксперттик-консультациялык универсалдуу жана кесиптик компетенцияга ээ болгон бакалаврларды даярдоо болуп саналат.

3.4.2. **530500 - Юриспруденция** багыты боюнча ЖКББ НББПнын инсанды тарбиялоо жаатындагы даярдоонун максаты:

студенттердин социалдык-инсандык сапаттарын калыптандыруу: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу ж.б.

 **3.5. Бүтүрүүчүлөрдүн кесиптик иш чөйрөсү.**

 **530500 - Юриспруденция** багыты боюнча бүтүрүүчүлөрдү кесиптик даярдоо чөйрөсү өзүнө төмөнкүлөрдү камтыйт:

* укук ченемдерин иштеп чыгуу жана аларды ишке ашыруу;
* укук тартибин жана мыйзамдуулукту камсыздоо;
* жеке жана юридикалык жактарга укуктук жардам көрсөтүү;
* укуктук билим берүү жана тарбиялоо.

 Бүтүрүүчүлөрдүн кесиптик ишмердик тармагы мыйзам чыгаруу, аткаруу жана сот бийлиги органдарында, жергиликтүү өз алдынча башкаруу органдарында, ар кандай уюштуруу-укуктук формадагы уюмдарда: жалпы юрисдикциялык соттордо, нотариатта, адвокатурада, ички иштер органдарында, прокуратура органдарында, жаза аткаруу органдарында, бажы органдарында, менчиктин ар кандай түрүндөгү ишканаларда жана уюмдарда, банктарда ж.б юрист катары ишке ашат.

Бүтүрүүчүлөр кесиптик ишин өздөрүнүн алган билими жана компетенциясы кызматкердин квалификациялык талаптарына ылайык келген шартта, башка кесиптик тармактарда да жүзөгө ашыра алышат.

**3.6. Бүтүрүүчүлөрдүн кесиптик иш объектилери.**

**530500 - Юриспруденция** багыты боюнча бүтүрүүчүлөрдүн кесиптик ишинин объектилери болуп, укук ченемдерин ишке ашыруу, укук тартибин жана мыйзамдуулукту камсыз кылуу чөйрөсүндөгү коомдук мамилелер эсептелет.

**3.7. Бүтүрүүчүлөрдүн кесиптик ишинин түрлөрү:**

* укук жаратуу;
* укук коргоо;
* эксперттик-консультациялык;
* педагогикалык (жогорку окуу жайлардан башка билим берүү мекемелеринде укуктук сабактарды окутуу).

Бүтүрүүчү даярдалып жаткан негизги кесиптик иштин конкреттүү түрлөрү кызыкдар иш берүүчүлөр менен бирдикте жогорку окуу жайы тарабынан иштелип чыгуучу тийиштүү кесиптик стандарттын негизинде билим берүү программасынын мазмунун аныктоого тийиш.

 3.8. **530500 - Юриспруденция** багыты боюнча даярдалган бакалавр кесиптик ишмердиктин түрлөрүнө туура келген төмөнкүдөй кесиптик милдеттерди чечүүсү зарыл:

***ченем жаратуу иши:***

* ченемдик-укуктук актыларды иштеп чыгуу;

***укук колдонуу иши:***

* кызматтык милдеттердин чегинде чечимдерди негиздөө жана кабыл алуу, ошондой эле укук ченемдерин ишке ашыруу менен байланышкан аракеттерди аткаруу;
* юридикалык документтерди түзүү;

***укук коргоо иши :***

* мыйзамдуулукту, укук тартибин, инсандын, коомдун жана мамлекеттин коопсуздугун камсыздоо;
* коомдук тартипти коргоо;
* укук бузуулардын алдын алуу, тыюу салуу, табуу, ачуу жана териштирүү;
* менчиктин жеке, мамлекеттик, муниципалдык жана башка формаларын коргоо;

***эксперттик-консультациялык иш:***

* укук маселелери боюнча консультация берүү;
* документтерди укуктук экспертизадан өткөрүү;

***педагогикалык иш:***

* жогорку окуу жайларынан башка билим берүү уюмдарында укук предметтерин окутуу;
* укуктук тарбиялоону жүзөгө ашыруу.

**4. НББПны ишке ашыруунун шарттарына карата жалпы талаптар**

Жождун НББПны ишке ашыруудагы укуктарына жана милдеттерине карата жалпы талаптар.

4.1.1. ЖОЖдор даярдоонун багыты боюнча негизги билим берүү программасын өз алдынча иштеп чыгышат. НББП Кыргыз Республикасынын даярдоо багыттары боюнча тиешелүү эсепке алуу менен тийиштүү мамлекеттик билим берүү стандартынын негизинде иштелип чыгат жана ЖОЖдун окумуштуулар кеңеши тарабынан бекитилет.

 ЖОЖдор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, ЖОЖдо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жыл сайын жаңылап турууга милдеттүү, алар:

* бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;
* билим берүү программаларын мезгил-мезгили менен рецензиялоонун мониторингинде;
* макулдашылган так критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;
* окутуучулук курамдын сапатын жана компетенттүүлүгүн камсыз кылууда;
* бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун контролдоодо, мунун ичинде окуп жаткандарды сурамжылоо жолу менен;
* өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;
* коомчулукту өзүнүн изилдөөлөрүнүн жыйынтыктары, пландары, инновациялары тууралуу маалымдоодо.

 4.1.2. Студенттерди жана бүтүрүүчүлөрдү даярдоонун сапатын баалоо алардын кезектеги, аралык жана жыйынтык мамлекеттик аттестациясын камтышы керек. Баалоо каражаттарынын базасы ЖОЖ тарабынан иштелип чыгат жана бекитилет.

Студенттердин жана бүтүрүүчүлөрдүн аттестациясына бүтүрүүчү квалификациялык иштердин мазмунуна, көлөмүнө жана түзүмүнө карата талаптар ЖОЖдун бүтүрүүчүсүнүн мамлекеттик жыйынтыктоочу аттестациянын Жобосун эсепке алуу менен аныкталат.

4.1.3. НББПны иштеп чыгууда ЖОЖду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн-өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. ЖОЖ окуу жайдын социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

ЖОЖ окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

 4.1.4. Жогорку окуу жайынын НББПсы студенттин тандоосу боюнча дисциплинаны ар бир ДЦнын элективдүү бөлүгүнүн үчтөн биринен кем эмес көлөмүн түзүүсү керек. Студенттин каалоосу боюнча дисциплиналарды түзүүнүн тартибин ЖОЖдун окумуштуулар кеңеши аныктайт.

4.1.5. ЖОЖ студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. ЖОЖ НББПны түзүүдө студенттерди алардын укуктары жана милдеттери менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын жалпы эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.2. **Студенттин НББПны ишке ашыруудагы укуктарына жана милдеттерине карата жалпы талаптар.**

4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Студент өзүнүн жекече билим берүү траекториясын түзүүдө дисциплинаны тандоо боюнча ЖОЖдо консультация алуу жана аларды даярдоонун (адистештирүүнүн) болочок профилине таасир этүү укугуна ээ.

 4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

 4.2.4. Студенттер тапшырмаларды ЖОЖдун НББПсында каралган мөөнөттө аткарууга милдеттүү.

4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

 Жумасына аудиториялык сабактардын күндүзгү окуу формасындагы көлөмүн ЖКББнын деңгээлин жана даярдоонун багытынын спецификасын эсепке алуу менен, ар бир окуу дисциплинасын үйрөнүүгө бөлүнгөн жалпы көлөмдүн 35%ынан кем эмесин түзөт.

Окуу дисциплинасы боюнча өз алдынча иштөөгө бөлүнгөн саатка ушул дисциплина (модуль) боюнча сынакка даярданууга каралган убакыт да кирет.

 4.4. Окутуунун күндүзгү-сырттан (кечки) формасында аудиториялык сабактардын көлөмү жумасына 16 сааттан кем болбошу керек.

4.5. Окутуунун сырттан окуу формасында студентке жылына окутуучу менен 160 саат көлөмүндө сабактар менен камсыз кылынышы керек.

 4.6. Окуу жылындагы каникулдук убакыттын жалпы көлөмү 7-10 жуманы түзүүсү керек, мунун ичинде кыш мезгилинде эки жумадан кем эмес.

**5. Бакалаврларды даярдоонун НББПсынын талаптары**

**5.1. Бакалаврды даярдоонун НББПсын өздөштүрүүнүн натыйжаларына карата талаптар.**

Даярдоонун **530500 - Юриспруденция** багыты боюнча “бакалавр” академиялык даражасы ыйгарылган бүтүрүүчү негизги билим берүү программасынын максаттарына жана ушул ЖКББ МББСнын 3.4. жана 3.8-пункттарында көрсөтүлгөн кесиптик иштин тапшырмаларына ылайык төмөндөгү компетенцияларга ээ болушу керек:

а) **универсалдык*:***

***жалпы илимий (ЖИК):***

айланадагы чөйрө жөнүндөгү илимий билимдердин сын коз менен баалай алат, маданияттын, жашоо-турмуштун баалуулуктарын табууга, жарандык жигердүү коз карашы бар, адамдарга урмат-сый көрсөтүүгө, толеранттуулукка жөндөмдүү (ЖК-1);

 ***инструменталдык (ИК)***

* иш жана окутуу тармагында мамлекеттик, расмий жана чет элдик тилдердин биринде иштиктүү баарлашууну алып барууга жөндөмдүү (ИК-1);
* иш жана окутуу тармагында олуттуу проблемаларды чечүүдө маалымат технологияларын пайдалануу менен жаңы билим алууга жана колдонууга жөндөмдүү (ИК-2);
* кесиптик ишинде ишкердик билимдерди жана көндүмдөрдү колдоно билүүгө жөндөмдүү (ИК-3);

***социалдык-инсандык жана жалпы маданий (СИЖМК)***

* жеке адамдардын же топтун кесиптик ишинде максатка жетүүнү камсыздоого жөндөмдүү (СИЖМК-1)

**б) кесиптик (КК):**

***ченем жаратуу ишмердүүлүгүндө:***

* өзүнүн кесиптик ишмердүүлүк профилине ылайык ченемдик-укуктук актылардын долбоорлорун иштеп чыгууда катышууга жөндөмдүү (КК-1);
* укуктун тузүлүшү, иштеши жана өнүгүшүнүн негизги мыйзамченемдүүлүктөрүн талдоого жөндөмдүү (КК-2);

***укук колдонуу ишмердүүлүгүндө:***

* өнүккөн укуктук аң-сезим, укуктук ой-жүгүртүү жана укуктук маданияттын негизинде кесиптик иштерди ишке ашырууга жөндөмдүү (КК-3);
* укук субъектилери тарабынан Кыргыз Республикасынын мыйзамдарын сактоону камсыз кылууга жөндөмдүү (КК-4);
* Кыргыз Респуликасынын мыйзамдарына толук ылайык келген юридикалык аракеттерди жасоого жана чечимдерди кабыл алууга жөндөмдүү (КК-5);
* ченемдик-укуктук актыларды колдонууга, кесиптик ишмердүүлүктө материалдык жана процессуалдык ченемдерди ишке ашырууга жөндөмдүү (КК-6);
* фактыларды жана шарттарды юридикалык туура квалификациялоого жөндөмдүү (КК-7);
* юридикалык документтерди даярдоо ыкмаларына ээ (КК-8);

***укук коргоо ишинде:***

* мыйзамдуулукту жана укук тартибин, инсандын, коомдун, мамлекеттин коопсуздугун камсыздоо боюнча кызматтык милдеттерин аткарууга жөндөмдүү (КК-9);
* инсандын абийирин жана ар-намысын сыйлоого, адамдын жана жарандын укуктарын жана эркиндиктерин сактоого жана коргоого жөндөмдүү (КК-10);
* кылмыштарды жана башка укук бузууларды ачууга, токтотууга жана тергөөгө жөндөмдүү (КК-11);
* укук бузууларды алдын-алууга, ага түрткү болгон себептерин жана шарттарын ачып четтетүүгө жөндөмдүү (КК-12);
* коррупциялык иш-аракеттерди ачууга, баа берүүгө жана аларды болтурбай коюуга өбөлгө болууга жөндөмдүү (КК-13);
* кесиптик ишинде юридикалык жана башка иш кагаздарды туура жана так чагылдырууга жөндөмдүү (КК-14);

 ***эксперттик-консультациялык иште:***

* ар кандай укуктук актыларды чечмелөөгө жөндөмдүү (ПК-15);
* юридикалык иштин конкреттүү түрлөрүндө квалификациялык юридикалык корутундуларды жана консультацияларды берүүгө жөндөмдүү (ПК-16);

***педагогикалык иште:***

* керектүү теориялык жана усулдук деңгээлде орто жана орто кесиптик окуу жайларында укуктук дисциплиналардан сабак берүүгө жөндөмдүү (КК-17);
* укуктук тарбияны натыйжалуу ишке ашырууга жөндөмдүү (КК-18).

 Бакалаврды даярдоонун билим берүү программасын иштеп чыгууда бардык универсалдуу, ошондой эле программа багытталган кесиптик иштин ошол түрүнө кирген кесиптик компетенциялар программаны окутуудагы натыйжаларга кирет. Даярдоо процессинде окутулуп жаткан адам даярдоонун конкреттүү түрүнө байланышкан башка да (атайын кесиптик) компетенцияларды ала алат.

Профилди кошумча атайын кесиптик компетенцияларга 5тен көп эмес аталыштар менен ЖОЖ өз алдынча аныктайт.

 Кошумча кесиптик компетенциялардын тизмеси квалификациялардын улуттук алкагында тармактык/сектордук квалификацияда жана кесиптик стандартта аныкталат.

**5.2. Бакалаврларды даярдоонун НББПнын түзүлүшүнө талаптар**

Бакалаврларды даярдоонун НББПнын түзүлүшүнө талаптар төмөнкү блокторду камтыйт:

1-блок «Дисциплиналар (модулдар)»;

2-блок «Практика»;

3-блок «Мамлекеттик жыйынтыктоочу аттестация».

|  |  |
| --- | --- |
| **Бакалаврларды даярдоонун НББПнын структурасы**  | **Бакалаврларды даярдоонун НББПнын жана көлөмү блоктору кредит м-н** |
| 1-блок  | I. Гуманитардык, социалдык жана экономикалык циклII. Математикалык жана табигый илимий циклIII. Кесиптик циклЖыйынтыгы : | 18-3410-14137-167165-215 |
| 2-блок  | Практика | 15-60 |
| 3-блок  |  Мамлекеттик жыйынтыктоочу аттестация | 10-15 |
| **Бакалаврларды даярдоонун ЖКББ НББПнын**  **көлөмү**   | 240 |

Бакалаврларды даярдоо боюнча НББПны ЖОЖ мамлекеттик билим берүү стандартынын талаптарына ылайык иштеп чыгат жана квалификациялардын улуттук алкагына жараша окутуунун натыйжаларына жетишүүгө жоопкерчилик алат.

Бакалаврларды даярдоо боюнча НББПнын ар бир блогуна тиешелүү болгон дисциплиналардын (модулдардын) жана алардын эмгек сыйымдуулугунун топтомун, блокко бекитилген көлөмдө, квалификациялардын улуттук алкагы тарабынан каралган окутуунун натыйжаларынын жыйындысы түрүндө аны өздөштүрүүнүн натыйжаларына болгон талаптарды эске алуу менен ЖОЖ өз алдынча аныктайт.

 5.2.1. Бакалаврды даярдоонун НББПсытөмөнкүлөрдү ишке ашырууга тийиш:

* Кыргыз Республикасынын билим берүү жана илим тармагына ыйгарым укуктуу мамлекеттик орган аныктаган гуманитардык, социалдык жана экономикалык циклдин милдеттүү дисциплиналардын тизмесин жана эмгек сыйымдуулугун. Көрсөтүлгөн дисциплиналардын мазмуну жана ишке ашыруу тартиби тиешелүү бакалаврды даярдоонун НББПсы боюнча аныкталат;
* өздөштүрүү үчүн милдеттүү болуп саналган дене тарбия жана спорт дисциплинасы боюнча 360 сааттан кем эмес көлөмдө кредиттерге которулбайт жана бакалаврды даярдоонун НББПсынын көлөмүнө кирбейт.

 5.2.2. 2-блок "Практика" бөлүмү окуу практикасын ( тааныштыруу, технологиялык, илимий-изилөө иши) жана өндүрүштүк (долбоорлук, педагогикалык, илимий-изилдөө иштери) практикаларын камтыйт.

ЖОЖ практиканын бир же бир нече түрүн тандоого, ошондой эле белгиленген кредиттин чегинде практиканын кошумча түрүн аныктоого укуктуу.

Практика кесиптик таандыгы боюнча милдеттерин аткарууда практикалык көндүмдөрдү алуу жана өркүндөтүү, алган билимдерин, билгичтиктерин, көндүмдөрүн тереңдетүү жана бекемдөө максатында уюштурулат.

Студенттердин практикасын өткөрүүчү негизги орундар болуп мамлекеттик органдар, соттор, прокуратура органдары жана башка укук коргоо органдары, жеке юридикалык фирмалар, адвокаттык жана нотариалдык конторалар, ишканалардын, компаниялардын, банктардн, уюмдардын, мекемелердин юридикалык кызматтары ж.б.у.с. эсептелет.

5.2.3. 3-блок "Мамлекеттик аттестация" мамлекеттик сынактарга даярдануу жана сынак берүүнү, бүтүрүүчү квалификациялык ишин (эгер ЖОЖ жыйынтыктоочу мамлекеттик аттестацияга бүтүрүүчү квалификациялык ишин кошкон болсо) коргоону камтыйт.

 5.2.4. Бакалаврды даярдоонун НББПсынын алкагында милдеттүү жана элективдүү бөлүгү белгиленген.

 Бакалаврды даярдоонун НББПсынын милдеттүү бөлүгүнө тизмеси квалификациянын улуттук алкагынын деңгээлин эске алуу менен жалпы илимий, универсалдуу, социалдык-инсандык, жалпы маданий жана кесиптик компетенциялар кирет.

Бакалаврды даярдоонун НББПсынын негизги бөлүгүнүн көлөмү мамлекеттик аттестациянын көлөмүн эсепке албаганда, НББПнын көлөмүнүн 50 пайызынан кем эмесин түзүшү керек.

Бакалаврды даярдоонун НББПсынын элективдүү бөлүгүндө студенттер тиешелүү багыттар боюнча дисциплиналарды тандай алышат, ошондой эле бакалаврды даярдоонун НББПсынан да дисциплинаны тандап алууга жол берилет.

5.2.5. ЖОЖ ден соолугу боюнча мүмкүнчүлүгү чектелген адамдарга (алардын арызы боюнча) бакалаврды даярдоонун НББПсы боюнча алардын психофизикалык өнүгүшүнүн өзгөчөлүгүн эске алып, зарыл учурда бул адамдарга карата өнүгүүсүндөгү кемтиктерди оңдоону жана социалдык адаптацияны камсыздоо менен НББПдан башка саламаттыгынын абалы боюнча окууга каршы болбогондой, жеке мүмкүнчүлүктөрдү түзүп берүүсү зарыл.

**5.3. Бакалаврды даярдоонун НББПсын ишке ашыруу боюнча шарттарга талаптар.**

**5.3.1. Окуу процессин кадрдык камсыз кылуу.**

Бакалаврды даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар жана илимий (же) илимий-методикалык иш менен системалуу алектенген педагогикалык кадрлар менен камсыз кылынышы керек.

 Кесиптик циклдеги окутуучулар окулуучу дисциплинанын профилине ылайык жогорку кесиптик билимге (адис, магистр) ээ болуусу зарыл. Билим берүү процессине, эрежеге ылайык, тийиштүү профилдеги уюмдар, мекемелер, ишканалардын жетекчилери жана кызматкерлери тартылат.

Билим берүү программасынын (бакалавр) ар бир цикли боюнча окутуучулардын жалпы санынын 40%ын окумуштуу даражасы же наамы бар окутуучулар түзүшү керек.

Кесиптик циклдин окутуучулары окуткан дисциплинасына тиешелүү кесиптик жогорку билимге (адис, магистр) ээ болушу керек. Билим берүү процессине окутуучу катары профилдик уюмдардын, ишканалардын, мекемелердин иштеп жаткан жетекчилери жана кызматкерлерин тартууга болот.

Штаттык окутуучулардын үлүшү окутуучулардын жалпы санына карата 60%дан кем болбош керек.

ЖОЖдун структурасында юридикалык профилдеги кафедралар төрт кафедрадан кем болбошу керек.

 **5.3.2. Окуу процессин окуу-методикалык жана маалыматтык камсыз кылуу.**

 Бакалаврды даярдоонун НББПсын ишке ашырууда ар бир студенттин негизги билим берүү программасындагы дисциплиналардын толук тизмеси боюнча тузүлгөн маалыматтар базасына китепканалык фондго жеткиликтүү болушу керек. Китепканалык фонд НББПнын негизги дисциплиналар боюнча басма турүндөгү же/жана электронду басылмалар менен жабдылууга тийиш. ЖОЖдун билим берүү программасы лабораториялык практикумдарды жана практикалык сабактарды ( түзүлгөн компетенцияларды эсепке алуу менен аныкталат) камтышы зарыл.

Негизги билим берүү программасы окуу-методикалык иш кагаздары жана билим берүү программасы негизги билим берүү программасынын бардык окуу курстарынын окуу-методикалык документациясы, дисциплиналар (модулдар) менен камсыз кылынуусу керек. Ар бир окуу дисциплинасынын (модулдун) мазмуну Интернет тармагына же билим берүү мекемесинин локалдык тармагына киргизилиши зарыл.

Электрондук-китепканалык система ар бир окуп-үйрөнүүчүгө окуп-үйрөнүүгө кыйын болгон дисциплиналарга жооп берген Интернет желесинин каалаган точкасына кирүүгө мүмкүндүктү түзгөн кылган жумушчу орундары менен камсыз кылуусу керек.

Ата мекендик жана чет элдик ЖОЖдор жана уюмдар менен ыкчам маалымат алмашуу Кыргыз Республикасынын интеллектуалдык менчик жөнүндө мыйзамдарынын жана Кыргыз Республикасынын интеллектуалдык менчик тармагында эл аралык келишимдердин талаптарын сактоо менен ишке ашырылышы керек. Окуп жаткандар үчүн заманбап кесиптик маалымат базаларына, маалымат, сурап-билүү жана издөө системаларына жеткиликтүү болууга тийиш.

**5.3.3.Окуу процессин материалдык-техникалык камсыздоо.**

ЖОЖ жалпы билим берүү программасын иш жүзүнө ашырууда бакалавларды даярдоо үчүн лабораториялык, дисциплинардык жана дисциплиналар аралык даярдыктардын, практикалык жана студенттердин илимий-изилдөө иштерин жождун окуу планында каралган аракеттеги санитардык жана өрткө каршы эрежелер менен ченемдердин бардык түрлөрүн өткөрүүнү камсыз кылуу үчүн материалдык-техникалык базасы болушу керек.

Бакалаврды даярдоонун НББПсын ишке ашырыш үчүн минималдуу материалдык-техникалык камсыздоонун тизмеси буларды камтыйт:

а) сот отурумунун окуу залы;

б) студенттик укуктук кенештерде калкка юридикалык консультация берүү үчүн юридикалык клиника ;

в) криминалистика боюнча сабак өткөрүү үчүн адистештирилген аудитория;

г) негизги китепканалык фонддун электрондук формадагы жана аларды пайдалануу жана сактоого зарыл шарты, которууга техникалык мүмкүнчүлүгү бар өзүнүн китепканасы;

д) бирдиктүү локалдык тармакка бириккен зарыл болгон сандагы компьютерлер менен жабдылган компьютердик класстар;

е) спорттук зал;

ж) ашкана, медициналык пункт.

**5.3.4. Бүтүрүүчүлөрдү даярдоонун сапатын баалоо.**

Жогорку окуу жайы даярдоонун сапатын камсыз кылууга төмөнкүдөй жол менен кепилдик берет:

* бүтүрүүчүлөрдү даярдоонун сапатын камсыздоо боюнча өкүлчүлүктөрдү жумушка тартуу боюнча стратегияларды иштеп чыгуу.
* билим берүү программасын мезгил-мезгили менен рецензиялап, мониторинг өткөрүп туруу.
* билим деңгээлин, окуп жаткандардын билгендерин, бүтүрүүчүлөрдүн компетенциясын объективдүү баалоо процедурасын иштеп чыгуу;
* окутуучулар курамынын компетенттүүлүгүн камсыздоо;
* иш берүүчүлөрдүн өкүлдөрүнүн катышуусунда белгиленген убакыттарда башка билим берүү мекемелери менен ишмердүүлүгүн баалоо (стратегиялар) үчүн макулдашылган критерийлер боюнча салыштыруу түрүндө дайыма текшерүүлөрдү өткөрүү;
* коомчулукту өзүнүн ишмердүүлүгүнүн, пландарынын, инновацияларынын жыйынтыктары жөнүндө маалымдоо.

Негизги билим берүү программасын өздөштүрүүнүн сапатын баалоо өзүнө жетишкендикти кезектеги көзөмөлдөө, окуучуларды аттестациялоо жана бүтүрүүчүлөрдү мамлекеттик жыйынтыктоочу аттестациялоону камтыйт.

Ар бир сабак боюнча кезектеги жана аралыктагы билимин текшерүү процедурасы менен конкреттүү формалары өз алдынча иштелип чыгат жана окутуунун биринчи айынын аралыгында эле маалыматталат.

Окуп жаткандарды аттестациялоо үчүн алар ээ болгон компетенциясынын деңгээли менен билгенин, билимин баалоого мүмкүн болгон өз алдынча жетишкендиктерине дал келгендей мезгил-мезгили менен жалпы билим берүү программасына жооп бергидей (жетишкендикти кезектеги текшерүү жана аралык аттестациялоо) типтүү тапшырмалар, текшерүү иштери, тесттер жана текшерүүнүн башка формалары менен методдору каражаттарынын фондусу түзүлөт. Баалоо каражаттарынын фондусун ЖОЖ иштеп чыгат жана бекитет.

 ЖОЖ окуучулардын кезектеги жетишкендиктерин жана аралыктагы аттестациялоосун алардын келечектеги кесиптик ишмердүүлүгүнүн программаларына максималдуу жакындатуу үчүн шарттарды түзүп берүүсү керек. Ал үчүн конкреттүү сабактардын мугалимдеринен башка, эксперт катары жумуш берүүчүлөр, башка сабактарды окуган мугалимдер жана башкалар активдүү тартылышы керек.

Окуп жаткандарга окуу процессинин сапаты менен уюштурулушуна, мазмунуна андан тышкары айрым окутуучуларды баалаганга толугу менен мүмкүнчүлүк берилиши керек.

Мамлекеттик жыйынтыктоочу мамлекеттик аттестация бакалавр квалификациялык ишин коргоону камтыйт. Мамлекеттик аттестациялык сыноо жождун кароосу менен киргизилет.

Бүтүрүүчүнүн квалификациялык ишинин (бакалаврлык ишинин) мазмунуна, көлөмүнө жана түзүлүшүнө болгон талап, ошондой эле мамлекеттик экзаменге болгон талаптар жогорку окуу жайы тарабынан аныкталат.

Бакалаврдын бүтүрүүчү квалификациялык иши юристтерди даярдоодогу тандап алган профилге жооп бергидей практикалык багытта болушу керек.

**ТҮЗҮҮЧҮЛӨР**:

Ушул **530500 – Юриспруденция** багыты боюнча түзүлгөн жогорку кесиптик билим берүүсүнүн Мамлекеттик билим берүү стандартын КР Билим берүү жана илим министирлигинин базалык ЖОЖ катары Кыргыз мамлекеттик юридикалык университетинин (КГЮА) юриспруденция жаатындагы жогорку кесиптик билим берүү боюнча Окуу-усулдук бирикмеси иштеп чыкты.

ОУБдун төрайымы ю.и.д., доцент \_\_\_\_\_\_\_\_\_\_\_\_\_\_\_\_\_\_ Дмитриенко И.А.

1. Рысмендеев Б.Д. - ю.и.д., КГЮАнын конституциялык жана муниципалдык укук кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Жоомартов К.С. – Кыргыз Республикасынын Жогорку
Сотунун судьясы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Сманалиев К.М. - КР Юстиция министринин
орун басары \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Шаршеналиев А.Ш. – ю.и.д., КГЮАнын жазык укугу жана прокурордук
көзөмөл кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Ким О.Д. – ю.и.д., КГЮАнын криминалистика жана соттук экспертизалар кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Кочкарова Э.А. – ю.и.д., КГЮАнын администрациялык, каржы жана маалымат
укугу кафедрасынын профессору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Фараджиев М.А. – КГЮАнын криминалистика жана соттук экспертизалар кафедрасынын ага окутуучусу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. Касымов Т.Ж. – ю.и.к., КГЮАнын криминалистика жана соттук экспертизалар кафедрасынын доценти \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
9. Самудинов У.М. – ю.и.д., КГЮАнын ишкердик жана эмгек укугу
кафедрасынын доценти \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. Жакыбакунов Э.Т. – ю.и.к., доцент, КГЮАнын заведующий кафедрой предпринимательского и трудового права КГЮА ишкердик жана эмгек укугу кафедрасынын башчысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. Жаныбек кызы Венера – Бишкек ш. 1-Май райондук
сотунун судьясы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. Акимбаева Г. О. - Бишкек ш. Свердлов районунун
прокурору \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. Токтогулов А.Т. – ю.и.д., доцент, КР УИАнын Философия жана саясий-укуктук изилдөөлөр институту \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
14. Ногойбаева Э.К. – ю.и.к., доцент, БААУнун «Эл аралык укук»
программасынын жетекчиси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
15. Сулайманова Н.Н. – ю.и.д., профессор, Б. Ельцин атындагы КРСУнун жазык укугу жана криминология кафедрасынын башчысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
16. Маматазизова Н.К. – ю.и.д., доцент, ИИМ Академиясынын
администрациялык укук жана администрациялык
ишмердүүлүк кафедрасынын начальниги \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
17. Джоробекова А.М. – ю.и.д., профессор, ИИМ Академиясынын илим боюнча начальнигинин орун басары \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
18. Бузурманкулов Б. – ю.и.к., доцент, Ж. Баласагын атындагы КУУнун юридикалык факультетинин деканы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
19. Кулдышева Г.К. – ю.и.д., доцент , ОшМУнун юридикалык
факультетинин деканы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
20. Кольсариева Н.Ш. – ю.и.к., доцент, ОшМЮИнин мамлекеттик жана укуктун теориясы жана тарыхы кафедрасынын башчысы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
21. Жусупбаев К.К. – ОшМЮИнин администрациялык жана бажы укугу кафедрасынын ага окутуучусу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_